
Nadopuna preporuke za sprječavanje zaraze bolešću COVID-19 u 
ugostiteljskoj djelatnosti noćnih klubova 


Nadopuna preporuke za sprječavanje zaraze bolešću COVID-19 u ugostiteljskoj djelatnosti noćnih 
klubova služi u svrhu zaštite djelatnika i posjetitelja noćnih klubova u skladu s trenutnim stanjem 
epidemije bolesti COVID-19 u Hrvatskoj. Potrebno se i dalje nastaviti pridržavati preporuka Hrvatskog 
zavoda za javno zdravstvo koje se odnose na sprječavanje zaraze bolešću COVID-19 u ugostiteljskoj 
djelatnosti noćnih klubova objavljene na internetskoj stranici: —https://www.hzijz.hr/wp- 


content/uploads/2020/03/Preporuke za nocne klubove 29 05.pdf 
Organizacija rada noćnih klubova 


Preporuka prestanka rada u zatvorenome i rad na otvorenome. Preporučuje se rad noćnih klubova 
organizirati na način da se koriste kapaciteti za rad na otvorenom te da se onemogući rad i boravak 
posjetitelja u zatvorenim prostorima noćnih klubova. Klubovima koji raspolažu isključivo zatvorenim 
prostorom preporučuje se nastavak rada po principu uobičajenih ugostiteljskih objekata (npr. kafića). 


Plesni podij. Preporučuje se ne koristiti plesni podij u funkciji prostora za ples. Na prostoru plesnog 
podija preporučuje se postaviti stolove i stolice tako da između pojedinih skupina posjetitelja koji sjede 
oko stolova bude najmanje 1,5 m. 


Protuepiedmijske mjere. U okolnostima u kojima se iz epidemiološke anamneze oboljelih utvrdi da je 
izvor/okolnost zaražavanja SARS-CoV-2 virusom boravak u noćnom klubu, preporučuje se da sanitarni 
inspektor sukladno članku 69. stavak 2. točka 2. Zakona o zaštiti pučanstva od zaraznih bolesti, odmah 
obustavi rad objekta (noćnog kluba) s vremenom važenja odluke o obustavi rada sukladno mišljenju 
sanitarnog inspektora odnosno epidemiologa, te da naloži protuepidemijsku dezinfekciju i testiranje 
svih zaposlenika RT-PCR metodom na SARS-CoV-2. Sukladno rezultatima provedenih testiranja i 
epidemiološkoj procjeni određuje se mjera samoizolacije za sve osobe za koje je to potrebno. 


